b"\n_START_ARTICLE_\nCasa a la pla\xc3\xa7a Clar\xc3\xa0 i carrer Pare Roca\n_START_SECTION_\nDescripci\xc3\xb3\n_START_PARAGRAPH_\nEra una casa de planta irregular, adequada a la forma del xamfr\xc3\xa0. Disposava de tres fa\xc3\xa7anes que donaven a tres carrers diferents. Estava conformada per uns baixos, amb locals comercials, i tres pisos, dels quals el primer i el segon tenien balcons i el darrer amb finestres. A m\xc3\xa9s, disposava d'un \xc3\xa0tic reculat, fet posteriorment. La fa\xc3\xa7ana va ser estucada amb dos colors diferents: ocre per emmarcar les obertures i verd pel mur. Destacaven els frontons arrodonits que decoraven alguns balcons i els modillons que els sustentaven (dobles a la cornisa) decorats amb fullatges.\n_START_SECTION_\nHist\xc3\xb2ria\n_START_PARAGRAPH_\nLa pla\xc3\xa7a Clar\xc3\xa0 juntament amb el passeig de Barcelona, constitueixen les dues operacions urbanes del segle XIX que intervenen m\xc3\xa9s clarament al proc\xc3\xa9s de creixement de la ciutat. Des del 1627 al 1731, l'actual solar de la pla\xc3\xa7a estava ocupat per l'hort i convent dels Caputxins. L'any 1835, el convent, en poder dels carlins, va ser incendiat per les forces governamentals. A mitjans del segle XIX s'utilitz\xc3\xa0 per a fins militars. L'any 1868 sort\xc3\xad a la llum un projecte per la seva urbanitzaci\xc3\xb3, fet pel Joan Cordom\xc3\xad, que finalment no es va dur a terme. L'any 1871 es tir\xc3\xa0 endavant el projecte d'Esteve Pujol. L'any 1925, es remodel\xc3\xa0 el jard\xc3\xad interior."